હત્યાની ઘટના બાદ લાશનો કબજો લેવા માટે પરિવારજનોએ તૈયારી ના દર્શાવતા મામલો તંગ બની રહ્યો છે. તો બીજી તરફ કલોલ સિવિલમાં વધુ દિવસો સુધી લાશને રાખી શકાય તેમ નથી. તે ઉપરાંત પોલીસ દ્વારા અત્યાર સુધીમાં માત્ર ૬ શકમંદોની અટકાયત કરવામાં આવી છે. મુખ્ય આરોપીને પકડવામાં પોલીસ સફળ થઇ નથી. જ્યાં સુધી તમામ ૭ આરોપીઓની ધરપકડ કરી તેમની સામે ગુનો દાખલ કરવામાં ના આવે ત્યા સુધી અંતિમ સંસ્કારનો નિર્ણય લેવા પરિવારજનો તૈયાર નથી. આ સંજોગોમાં બન્ને કોમ વચ્ચે તણાવનો માહોલ વધુ ભભૂકી રહ્યો છે. પરિસ્થિતિ ઉપર કાબુ જાળવી રાખવા માટે કલોલ શહેરમાં આઇડી અને એસપી સહિતના ઉચ્ચ પોલીસ અધિકારીઓ ઉમટી પડ્યા છે.